CELEX: 32022R0524
Language: lv
Date: 2022-01-27 00:00:00
Title: Komisijas Deleģētā regula (ES) 2022/524 (2022. gada 27. janvāris), ar ko Deleģēto regulu (ES) 2021/577 labo attiecībā uz dažām atsaucēm uz veterinārajām zālēm (Dokuments attiecas uz EEZ)

4.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 105/1
               
            
         KOMISIJAS DELEĢĒTĀ REGULA (ES) 2022/524
         (2022. gada 27. janvāris),
         ar ko Deleģēto regulu (ES) 2021/577 labo attiecībā uz dažām atsaucēm uz veterinārajām zālēm
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/6 (2018. gada 11. decembris) par veterinārajām zālēm un ar ko atceļ Direktīvu 2001/82/EK (1), un jo īpaši tās 109. panta 1. punktu,
         tā kā:
         
                     (1)
                  
                  
                     Kļūda parādās Komisijas Deleģētās regulas (ES) 2021/577 (2) visās valodu versijās 4. apsvēruma tekstā, kā arī tās I pielikuma 1. punkta a) apakšpunktā un 2. punkta a) un b) apakšpunktā un II pielikuma 1. punkta c) apakšpunkta ii) daļā attiecībā uz vārda “veterinārās” kļūdainu lietojumu, jo teksts jāattiecina gan uz veterinārajām zālēm, gan cilvēkiem paredzētajām zālēm. Tādēļ būtu jāizmanto termins “zāles”, kas ietver abus šos produktus.
                  
               
                     (2)
                  
                  
                     Tādēļ attiecīgi būtu jālabo Deleģētā regula (ES) 2021/577.
                  
               
                     (3)
                  
                  
                     Saskaņā ar Regulas (ES) 2021/577 piemērošanas datumu šī regula būtu jāpiemēro no 2022. gada 28. janvāra.
                  
               
                     (4)
                  
                  
                     Saskaņā ar Regulas (ES) 2019/6 147. panta 5. punktu Komisija ir apspriedusies ar katras dalībvalsts ieceltajiem ekspertiem,
                  
               IR PIEŅĒMUSI ŠO REGULU.
         
            1. pants
            Deleģēto regulu (ES) 2021/577 labo šādi:
            
                        1)
                     
                     
                        I pielikumu labo šādi:
                        
                                    a)
                                 
                                 
                                    pielikuma 1. punkta a) apakšpunktu aizstāj ar šādu:
                                    
                                                “a)
                                             
                                             
                                                tā atbildīgā veterinārārsta kontaktinformācija, kas parakstījies un attiecīgo zirgu dzimtas dzīvnieku ārstējis ar veterinārajām zālēm, kas atļautas saskaņā ar Regulas (ES) 2019/6 8. panta 4. punktā paredzēto atbrīvojumu, vai zālēm, kas ievadītas saskaņā ar minētās regulas 112. panta 4. punktu;”;
                                             
                                          
                              
                                    b)
                                 
                                 
                                    pielikuma 2. punkta a) un b) apakšpunktu aizstāj ar šādiem:
                                    
                                                “a)
                                             
                                             
                                                tā atbildīgā veterinārārsta kontaktinformācija, kas parakstījies un ievadījis zāles, kuras satur vielu, kas iekļauta saskaņā ar Regulas (ES) 2019/6 115. panta 5. punktu izveidotajā sarakstā;
                                             
                                          
                                                b)
                                             
                                             
                                                datums un vieta, kur attiecīgajam zirgu dzimtas dzīvniekam pēdējoreiz ievadītas a) apakšpunktā minētās zāles;”;
                                             
                                          
                              
                  
                        2)
                     
                     
                        II pielikuma 1. punkta c) apakšpunkta ii) daļu aizstāj ar šādu:
                        
                                    “ii)
                                 
                                 
                                    lai dokumentētu datumu, kurā pēdējoreiz ievadītas zāles, kas satur vielu, kura iekļauta saskaņā ar Regulas (ES) 2019/6 115. panta 5. punktu izveidotajā sarakstā, un ziņas par šo vielu.”
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 28. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 27. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 4, 7.1.2019., 43. lpp.
         
         
            (2)  Komisijas Deleģētā regula (ES) 2021/577 (2021. gada 29. janvāris), ar ko papildina Eiropas Parlamenta un Padomes Regulu (ES) 2019/6 attiecībā uz tās informācijas saturu un formātu, kas vajadzīga, lai varētu piemērot 112. panta 4. punktu un 115. panta 5. punktu, un kas jāiekļauj minētās regulas 8. panta 4. punktā minētajā individuālajā pastāvīgajā identifikācijas dokumentā (OV L 123, 9.4.2021., 3. lpp.).